turjo4nis/wikipedia-bn-dump-20250701 huggingface dataset:
পরাণ (চলচ্চিত্র)

পরাণ হল রায়হান রাফি পরিচালিত একটি ২০২২ সালের বাংলাদেশী বাংলা ভাষার প্রণয়ধর্মী নাট্য চলচ্চিত্র যা মোঃ তামজিদ উল আলম তার প্রযোজনা ব্যানার লাইভ টেকনোলজিসের অধীনে প্রযোজনা করেছেন। চলচ্চিত্রটিতে প্রধান চরিত্রে অভিনয় করেছেন বিদ্যা সিনহা সাহা মীম, শরিফুল রাজ ও ইয়াশ রোহান। সত্য ঘটনা অবলম্বনে চলচ্চিত্রটি নির্মিত হয়েছে।

পটভূমি

'অনন্যা' পড়াশোনায় একেবারেই অমনোযোগী একটা মেয়ে। পরীক্ষায় নিয়মিত ফেল করা তার জন্য স্বাভাবিক ব্যাপার যেন। তাই বাবা বলে দেন, পরেরবার ফেল করলে বিয়ে দিয়ে দেবেন। অনন্যাকে বিরক্ত করে এলাকার বখাটে 'রোমান'। ডেইজি সরকারের ছত্রছায়ায় রোমান হয়ে উঠেছে এলাকার ত্রাস, পুলিশও তার গায়ে হাত দেয় না। পাশ করে মুখ দেখাতে অনন্যা বাধ্য হয় পরীক্ষায় রোমানের সাহায্য নিয়ে পাশ করতে। পরীক্ষায় পাশ করে রোমানের সাথে প্রেমে মশগুল হওয়া অনন্যার জীবনে কয়েক বছরেই ঘটে কিছু অপ্রত্যাশিত, হৃদয় বিদারক ঘটনা। সিনেমার শুরুতে আত্মহত্যার চেষ্টা করা অনন্যা একসময় পুলিশকে বলতে থাকে রোমানের সাথে জটিল এক সম্পর্কের গল্প যেখানে আছে অন্য আরেকজন, 'সিফাত'-এর উপস্থিতি।

অভিনয়শিল্পী 
 বিদ্যা সিনহা সাহা মীম — অনন্যা
 শরিফুল রাজ – রোমান
 ইয়াশ রোহান – সিফাত
 শিল্পী সরকার অপু
 শহীদুজ্জামান সেলিম
 রোজী সিদ্দিকী
 লুৎফর রহমান জর্জ
 রাশেদ মামুন অপু
 মিলি বাশার

প্রযোজনা 
৩ সেপ্টেম্বর, ২০১৯-এ ছবিটির চিত্রধারণ শুরু হয়। ময়মনসিংহে এর চিত্রগ্রহণের কাজ হয়েছে। ১৮ দিন পর শুটিং শেষ হয়। ৯ জুলাই, ২০২২-এ ছবিটির পরিচালক ফেসবুক লাইভে ঘোষণা করেছিলেন যে অনন্যা নামের চরিত্রটি পরিচালকের প্রাক্তন প্রেমিকার নাম থেকে নেওয়া। ইউটিউবে ছবিটির টিজার দেখার পর দর্শকরা ধরে নিয়েছিলেন যে এটি রিফাত শরীফের হত্যাকাণ্ডের ওপর ভিত্তি করে তৈরি। যদিও পরিচালক স্বীকার করেছেন যে এটি সত্য ঘটনার উপর ভিত্তি করে, তবে তিনি বলেছিলেন যে ছবিটি তার হত্যার উপর ভিত্তি করে নির্মিত নয়। এর পোস্ট প্রোডাকশন ভারতে করা হয়েছে।

প্রচারণা 
চলচ্চিত্রের ট্রেলার ইউটিউবে ২ ফেব্রুয়ারী, ২০২০ এ প্রকাশিত হয়েছিল যা একটি ইতিবাচক প্রতিক্রিয়া পায়। চলচ্চিত্রটির একটি গান ২৭ জুন, ২০২২-এ প্রকাশিত হয়।

সঙ্গীত

মুক্তি 
চলচ্চিত্রটি ২০১৯ সালে মুক্তি পাওয়ার কথা ছিল। তারপরে এটির মুক্তির তারিখ ২০২০-এর জুলাই মাসে নির্ধারণ করা হয়। এরপর ২০২১ সালের ১৪ ফেব্রুয়ারি ছবিটি মুক্তি পাওয়ার কথা থাকলেও তা অনিশ্চিত হয়ে পড়ে। সেন্সরশিপ সমস্যা ও কোভিড-১৯ মহামারীর কারণে ছবিটির মুক্তি অনিশ্চিত হয়ে পড়ে। ৪ জুলাই, ২০২২-এ জানা যায় যে সেন্সর বোর্ড ছবিটির মুক্তির অনুমতি দেওয়ার সিদ্ধান্ত নিয়েছে। ১০ জুলাই, ২০২২-এ ছবিটি ১১টি প্রেক্ষাগৃহে মুক্তি পায়।

তথ্যসূত্র

বহিঃসংযোগ
 
 

২০২২-এর চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
রায়হান রাফী পরিচালিত চলচ্চিত্র
রায়হান রাফীর চিত্রনাট্য সংবলিত চলচ্চিত্র
কোভিড-১৯ মহামারীর কারণে স্থগিত চলচ্চিত্র
সত্য ঘটনা অবলম্বনে বাংলাদেশী চলচ্চিত্র
বাংলা ভাষার বাংলাদেশী চলচ্চিত্র
নাভেদ পারভেজ সুরারোপিত চলচ্চিত্র
ময়মনসিংহে ধারণকৃত চলচ্চিত্র
হিন্দু মন্দির, দুবাই

দুবাই হিন্দু মন্দির হলো সংযুক্ত আরব আমিরাতের দুবাইয়ে অবস্থিত একটি হিন্দু মন্দির ।

সেবা 
মন্দিরটি কেবলমাত্র একটি প্রার্থনা কক্ষ যার দুই পাশে দুটি বেদীতে একটিতে শিব এবং অন্যটিতে কৃষ্ণের পূজা অর্চনা করা হয় । এখানে সংযুক্ত আরব আমিরাতে অবস্থিত হিন্দুদের বিয়ের অনুষ্ঠানও সম্পূর্ণ  করা হয় ।

বর্ণনা 
১৯৫৮ সালে, শেখ রশিদ বিন সাঈদ আল মাকতুম বুর দুবাইতে পুরানো ধাঁচের দোকানগুলির উপরে প্রথম তলায় একটি হিন্দু মন্দির নির্মাণের অনুমতি দেন ।  এই শপিং সেন্টারটি "বুর দুবাই ওল্ড সোক" নামে পরিচিত এবং দুবাই ক্রিক এর পশ্চিমে বুর দুবাই নামে পরিচিত এলাকায় অবস্থিত ।

তথ্যসূত্র 

দুবাইয়ের ধর্মীয় ভবন ও স্থাপনা
সংযুক্ত আরব আমিরাতের হিন্দু মন্দির
সংযুক্ত আরব আমিরাতে হিন্দুধর্ম
দেশ অনুযায়ী হিন্দুধর্ম
এশিয়ায় হিন্দুধর্ম
দুবাইয়ের ভবন ও স্থাপনা
ত্রিপুরা রাজ্য নির্বাচন কমিশন

ত্রিপুরা রাজ্য নির্বাচন কমিশন হল ভারতের ত্রিপুরা রাজ্যে গঠিত একটি স্বায়ত্তশাসিত এবং সংবিধিবদ্ধ সংস্থা যারা নির্বাচন অবাধ, সুষ্ঠু এবং নিরপেক্ষভাবে অনুষ্ঠিত করে। অনুচ্ছেদ 243K এবং 243 ZA এবং অনুচ্ছেদ ৩২৪ অনুসারে বিধান সহ ভারতের সংবিধান রাজ্য নির্বাচন কমিশনগুলির ক্ষমতা সৃষ্টি এবং সুরক্ষা নিশ্চিত করে৷ ত্রিপুরা রাজ্য নির্বাচন কমিশন পৌরসভা, মিউনিসিপ্যাল কর্পোরেশন, পঞ্চায়েত এবং ভারতের নির্বাচন কমিশন দ্বারা নির্দিষ্ট অন্য যেকোনও শহুরে স্থানীয় সংস্থাগুলির নির্বাচন পরিচালনার জন্য দায়বদ্ধ৷ ত্রিপুরার রাজ্যপাল কর্তৃক ত্রিপুরার রাজ্য নির্বাচন কমিশনার নিযুক্ত হন।

ইতিহাস এবং প্রশাসন 

ভারতের নির্বাচন কমিশনের ক্ষমতার অনুরূপ রাজ্যের জন্য ১৯৫০ সালে রাজ্য স্তরের নির্বাচন তত্ত্বাবধানের জন্য ত্রিপুরা রাজ্য নির্বাচন কমিশন গঠিত হয়েছিল। ত্রিপুরা রাজ্য নির্বাচন কমিশনার ত্রিপুরার রাজ্যপাল কর্তৃক নিযুক্ত হন। পদের স্বায়ত্তশাসন নিশ্চিত করার জন্য রাজ্য নির্বাচন কমিশনারকে হাইকোর্টের বিচারকের জন্য উল্লিখিত কারণ ও পদ্ধতি ছাড়া পদ থেকে অপসারণ করা যাবে না।

তথ্যসূত্র

বহিস্থ সংযোগ 
 অফিসিয়াল ওয়েবসাইট
 অফিসিয়াল ওয়েবসাইট

ভারতের রাজ্য নির্বাচন কমিশনার
ত্রিপুরায় স্থানীয় নির্বাচন
রেন্তা হিগাশি

রেন্তা হিগাশি (, ; জন্ম: ১৭ জুন ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৯ সালে, হিগাশি জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
রেন্তা হিগাশি ২০০৪ সালের ১৭ই জুন তারিখে জাপানের ইয়ামাগুচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হিগাশি জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।

তথ্যসূত্র

বহিঃসংযোগ
 
 
 
 

২০০৪-এ জন্ম
জীবিত ব্যক্তি
জাপানি ফুটবলার
ফুটবল রক্ষণভাগের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জাপানের আন্তর্জাতিক যুব ফুটবলার
পুরুষ ফুটবল রক্ষণভাগের খেলোয়াড়
কে বোঝে সাঁইয়ের লীলাখেলা

'কে বোঝে সাঁইয়ের লীলাখেলা' লালন শাহ রচিত বাউল সঙ্গীত। লালন সাধারণত মুখে মুখে গান রচনা করতেন, দিন তারিখ সহ লিপিবদ্ধ হতো না; তাই এইগানের প্রথম রচনাকাল অজানা। এটি মূদ্রণ মাধ্যমে প্রকাশিত লালনের প্রথম গান। ১৮৮৫ সালে (১২৯২ বঙ্গাব্দে) হরিনাথ মজুমদার তার 'ব্রহ্মাণ্ডবেদ' সাময়িকীর প্রথম ভাগের প্রথম সংখ্যায় গানটির প্রাথমিক সংস্করণ প্রকাশ করেছিলেন। পরবর্তীতে ১৯৫৮ সালে কলিকাতা বিশ্ববিদ্যালয়ের উদ্যোগে মতিলাল দাশ ও পীযূষকান্তি মহাপাত্রর সম্পাদনায় লালন-গীতিকায় গানটি প্রমিত বাংলা ভাষায় সংকলিত হয়।

লালন এগানে তৎকালীন সামন্তদের ছলনার মাধ্যমে বঙ্গের সাধারণ জনগণকে অর্থনৈতিক শোষণ এবং শোষণ বুঝতে না পারা মানুষের অজ্ঞতার কথা বর্ণনা করেছেন।

গীতি 
১৮৮৫ সালে প্রথম মূদ্রণের পর,  ১৯৫৮ সালে লালন-গীতিকায় সংকলিত হয়। লালন গীতিকায় মূল গীতের বাক্য শৈলীর পরিবর্তন হলুদ রঙে আলোকপাত কৃতঃ

প্রভাব 
হরিনাথ মজুমদার এইগানের কথায় মুগ্ধ ও প্রভাবিত হয়েছিলেন। তিনি ১৮৮৯ সালে (১২৯৬ বঙ্গাব্দে) তার ব্রহ্মাণ্ডবেদ-৩য় ভাগ, ৬ষ্ঠ সংখ্যায় এগানের সুরে বাঁধা তার নিজের কয়েকটি গান উদ্ধৃত করেন।

ভাবার্থ 
এই গানে তৎকালীন সামন্ত অর্থনীতির শিকারে পর্যদুস্ত বঙ্গের সাধারণ জনগণের অসহায়ত্বের হাহাকার প্রকাশ পেয়েছে। এছাড়া জনগণের অজ্ঞতার কারণে সামন্ত শোষণে অসহায়ত্ব বর্ণিত হয়েছে। এখানে ‘সাঁই’ স্বার্থান্বেষী মহলের তৈরি করা কৃত্রিম অর্থ সংকট এবং ‘লীলাখেলা’ সেই সংকটের সৃষ্ট বিচিত্র অস্থিতিশীলতা। তাদের কৃত্রিম সংকটের অবস্থান এত উপরে যে তা সাধারণের ধরা ছোঁয়ার বাইরে রয়ে যায়। সামন্ত শক্তি যার আধিপত্যে সদা চঞ্চল ও ছলনায় পরিপূর্ণ; অথচ সাধারণ জনগণের বিত্তশক্তি কখনো নৈর্ব্যক্তিক, কখনো বা ব্যক্তিক। সামন্তবাদী অর্থনৈতিক শোষণের কৌশল এত গভীর যে কেতাবি বিদ্যায় তা আয়ত্ব হয় না, কেবল কৌশলী মানুষই এর রহস্য বুঝতে পারে।

তথ্যসূত্র

বাউল সঙ্গীত
লালন সঙ্গীত
সব লোকে কয় লালন কি জাত সংসারে

'সব লোকে কয় লালন কি জাত সংসারে' লালন শাহ রচিত একটি বাউল সঙ্গীত। এইগানের মাধ্যমে লালন জাতিভেদ নিয়ে প্রশ্ন তুলেছেন। লালনের জীবদ্দশায় গানটির কোন মূদ্রণ হয়নি। মৃত্যুর ১৫ দিন পর ১৮৯০ সালে হিতকরী পত্রিকায় জীবনীসহ এই গানটির প্রাথমিক সংস্করণ প্রকাশিত হয়। এটি মূদ্রণ মাধ্যমে প্রকাশিত দ্বিতীয় লালন সঙ্গীত। ইতোপূর্বে ১২৯২ বঙ্গাব্দে হরিনাথ মজুমদার তার 'ব্রহ্মাণ্ডবেদ' সাময়িকীতে “কে বোঝে সাঁইয়ের লীলাখেলা” গানটি প্রকাশ করেছিলেন। বাংলাদেশের শিক্ষাব্যবস্থায় অষ্টম শ্রেনির পাঠ্যসূচীতে গানটি 'মানবধর্ম' শিরোনামে পদ্য হিসেবে অন্তর্ভূক্ত ও সংকলিত হয়েছে।

গীতি 
১৮৯০ সালের ৩১শে অক্টোবর (বঙ্গাব্দ ১৫ই কার্তিক ১২৯৭) হিতকরী পত্রিকায় প্রকাশিত মুদ্রণে লালনকে ‘মহাত্মা লালন ফকির’ হিসেবে সম্বোধন করা হয়। লালন সাধারণত মুখে মুখে গান রচনা করতেন, দিন তারিখ সহ লিপিবদ্ধ হতো না; তাই এইগানের প্রথম রচনাকাল অজানা।

ভাবার্থ 
লালন জাতবিভেদ নিয়ে প্রশ্ন করেছেন। মুসলমান পুরুষকে খাতনা দিলে মুসলমান হয় কিন্তু নারীদের তো খাতনা দেয়া হয়না। তেমনি হিন্দু ব্রাহ্মণ গলায় পৈতা থাকায় চেনা যায় কিন্তু বামুনীকে চেনা যায়না। লালন এই গানের মাধ্যমে বাইরের আচার-ব্যবহার বা পোশাক-আশাকে এই মানুষকে ভিন্ন ভিন্ন সম্প্রদায়ে ভেদাভেদের বিপক্ষে অবস্থান নিয়েছেন।

তথ্যসূত্র

বাউল সঙ্গীত
লালন সঙ্গীত
সুইস ফরাসি

সুইস ফরাসি (  বা ) হলো সুইজারল্যান্ডের ফরাসিভাষী এলাকা। এরা রোমান্ডি ভাষায় কথা বলে, যা ফরাসি ভাষারই একটি রূপ। ফরাসি সুইজারল্যান্ডের চারটি দাফতরিক ভাষার অন্যতম। বাকিগুলো হলো জার্মান, ইতালীয় ও রোমান্শ। ২০২০ সালে দেশটির প্রায় ২ মিলিয়ন মানুষ (মোট জনসংখ্যার ২২.৮%) তাদের প্রথম ভাষা হিসেবে ফরাসিতে কথা বলেছে এবং সুইস শ্রমবাজারের ২৮%-এর জন্য ফরাসি ছিল সর্বাধিক ব্যবহৃত ভাষা।
 
ফরাসি বিপ্লবের পর শিক্ষাপ্রতিষ্ঠানে শুধু ফ্রঁসিয়া ফরাসিতে শিক্ষাদানের ঐতিহাসিক ফরাসি নীতির কারণে সুইজারল্যান্ডে কথ্য ফরাসি ফ্রান্স বা বেলজিয়ামের ফরাসির মতোই। সুইজারল্যান্ডের ফরাসি এবং ফ্রান্সের ফরাসির মধ্যে পার্থক্যগুলো বেশিরভাগই আভিধানিক, স্থানীয় স্তরের উপভাষাগুলোর দ্বারা প্রভাবিত। এক্ষেত্রে বৈসাদৃশ্য দেখা যায় প্রমিত জার্মান ও সুইস জার্মানের মধ্যকার পার্থক্যে, যেগুলো পারস্পরিক বোধগম্য নয়।

সুইস ফরাসিকে আর্পিতীয় ভাষা থেকে গৃহীত কিছু পরিভাষা দ্বারা চিহ্নিত করা হয়, যা আগে রোমান্ডির আলপাইন সম্প্রদায় জুড়ে ব্যাপকভাবে কথ্য ছিল, কিন্তু আজ সে ভাষার বক্তা অনেক কম। উপরন্তু, কিছু অভিব্যক্তি সুইস এবং প্রমিত জর্মন উভয় থেকে ধার করা হয়েছে। যদিও প্রমিত ফরাসি স্কুলে শেখানো হয় এবং সরকার, গণমাধ্যম ও ব্যবসায়ে ব্যবহৃত হয়, সুইজারল্যান্ডের বিভিন্ন ক্যান্টনগুলির মধ্যে ফরাসি ভাষার কোনো অভিন্ন আঞ্চলিক রূপ নেই। উদাহরণস্বরূপ, জর্মনভাষী সম্প্রদায়ের সীমান্তবর্তী অঞ্চলে কিছু জর্মন শব্দ ফ্রান্সের সীমান্তবর্তী জেনেভার আশপাশের এলাকায় সম্পূর্ণরূপে অব্যবহৃত।

তথ্যসূত্র 

ফরাসি ভাষার লেখা থাকা নিবন্ধ
ফরাসি ভাষা
সুইজারল্যান্ডের ভাষা
ফরাসি উপভাষা
ফরাসি জাতীয় উপভাষা
হামসফর এক্সপ্রেস

হামসফর এক্সপ্রেস হল একটি সম্পূর্ণ অধিহার (প্রিমিয়াম) পরিষেবা যেখানে এসি-৩ টায়ার এবং স্লিপার ক্লাসের ব্যবস্থা ও ভারতীয় রেল দ্বারা পরিকল্পিত এবং পরিচালিত সমস্ত আধুনিক সুবিধা রয়েছে। "হামসফর" একটি উর্দু শব্দ, যার অর্থ "জীবনসঙ্গী" বা "প্রাণের বন্ধু"। ২০১৬ সালের ১৬ই ডিসেম্বর উত্তরপ্রদেশের গোরক্ষপুর থেকে দিল্লির আনন্দ বিহার টার্মিনাল রেলওয়ে স্টেশন পর্যন্ত প্রথম এই রেল পরিষেবা উদ্বোধন করা হয়। পরিষেবা চালুর সময় হামসফর এক্সপ্রেসের ভাড়া ছিল সাধারণ এসি-৩ টিয়ার এবং স্লিপার ক্লাসের ভাড়ার তুলনায় প্রায় ১৫-২০% বেশি।

সুযোগ-সুবিধা 
এই পরিবহন পরিষেবার অন্তর্ভুক্ত সুযোগ-সুবিধাগুলি হল:

 রেল দপ্তর ২০১৯ সালের সেপ্টেম্বর মাসে মধ্যবিত্ত যাত্রীদের আরও ভাল পরিষেবা দেওয়ার জন্য স্লিপার ক্লাস ব্যবস্থা চালু করার সিদ্ধান্ত নিয়েছে।
 রেল দপ্তর প্রসাধনকক্ষে শিশু উপযোগী প্রসাধনী টেবিলের ব্যবস্থা রেখেছে।
 চা, কফি ও দুধের যোগান দিতে আনা হয়েছে ভেন্ডিং মেশিন।
 যাত্রিপ্রতি ১১০ ভোল্ট ডিসি বৈদ্যুতিন পোর্ট ও ইউএসবি পোর্টের ব্যবস্থা রয়েছে।
 পড়ার জন্য যাত্রিপ্রতি আলোর সুবন্দোবস্ত করা হয়েছে।
 এখনকার বার্থগুলি আগের ৩-টায়ার এসি স্লিপার রেকের চেয়ে আরামদায়ক বার্থ।
 সিট নাম্বারের ফলকে ব্রেইল পদ্ধতি আনা হয়েছে।
 প্রতিটি বগিতে মানব বর্জ্যের যথাযথ নিষ্পত্তির জন্য বায়ো-টয়লেট লাগানো হয়েছে।
 ভিনাইল শীট ব্যবহার করে কোচের বাইরের অংশটিকে আধুনিক চেহারা দেওয়া হয়েছে।
 কোচের প্রতিটি প্রান্তে জিপিএস-ভিত্তিক যাত্রী তথ্য সিস্টেম ভয়েস ঘোষণার মাধ্যমে তৎসহ এলইডি ডিসপ্লেতে গতি এবং স্টেশনের তথ্য প্রদর্শন করা হচ্ছে।
 যাত্রীদের নিরাপত্তা বাড়াতে প্রতি কামরায় ধূমপান অ্যালার্ম এবং সিসিটিভি ক্যামেরা রয়েছে।
 যাত্রীদের বাড়ি থেকে আনা খাবার সংরক্ষণের জন্য প্রতিটি কোচে হিটিং চেম্বার এবং রেফ্রিজারেটর বাক্স স্থাপন করা হয়েছে।
 প্রতিটি কেবিনে গোপনীয়তা বজায় রাখার জন্য পর্দা এবং পরিচ্ছন্নতা বজায় রাখার জন্য একটি করে ডাস্টবিন দেওয়া হয়েছে।
 প্রতিটি কোচের কোরিডোর ঘিরে তিনটি দুর্গন্ধ নিয়ন্ত্রণ ব্যবস্থা লাগানো হয়েছে।
 খাদির তৈরি শয্যাদ্রব্য দেওয়া হচ্ছে।

সক্রিয় পরিষেবা 
বর্তমানে ৩৯ টি হামসফর ট্রেন পরিষেবা চালু রয়েছে।

পুনঃসক্রিয় পরিষেবা

বিশেষ তথ্য 
 স্বল্প সময়ের রুট : প্রয়াগরাজ–আনন্দ বিহার টার্মিনাল হামসফর এক্সপ্রেস
 দীর্ঘ সময়ের রুট : স্যার মোক্ষগুণ্ডাম বিশ্বেশ্বরায় টার্মিনাল–আগরতলা হামসফর এক্সপ্রেস
 স্বল্প বিরামের রুট : প্রয়াগরাজ–নতুন দিল্লি হামসফর এক্সপ্রেস
 দীর্ঘ বিরামের রুট : শ্রীগঙ্গানগর–তিরুচিরাপল্লী হামসফর এক্সপ্রেস
 ধীর গতির রুট : জয়নগর - অমৃতসর ক্লোন স্পেশাল
 দ্রুত গতির রুট : প্রয়াগরাজ–আনন্দ বিহার টার্মিনাল হামসফর এক্সপ্রেস এবং প্রয়াগরাজ–নতুন দিল্লি হামসফর এক্সপ্রেস

আরও দেখুন
 মুম্বাই-আমেদাবাদ দ্রুতগতি রেল
 বন্দে ভারত এক্সপ্রেস
 অন্ত্যোদয় এক্সপ্রেস
 তেজস এক্সপ্রেস
 উদয় এক্সপ্রেস
 মহামনা এক্সপ্রেস

তথ্যসূত্র

২০১৬-এ চালু রেল পরিষেবা

ভারতের নামযুক্ত যাত্রীবাহী ট্রেন
সিন্ডিকেট (ওয়েব ধারাবাহিক)

সিন্ডিকেট শিহাব শাহীন রচিত ও পরিচালিত বাংলাদেশী অপরাধ থ্রিলার ওয়েব ধারাবাহিক। এটি প্রযোজনা করেন রেদওয়ান রনি। এটি চরকি ওয়েব প্ল্যাটফর্মের অনুষ্ঠান। এতে সাতটি পর্ব রয়েছে। এতে প্রধান চরিত্রে অভিনয় করেছেন আফরান নিশো, নাজিফা তুষি ও তাসনিয়া ফারিণ।

২০২২ সালের ১০ই জুলাই ঈদুল আজহায় ধারাবাহিকটি প্রচারিত হয়। প্রচারের পরপরই ধারাবাহিকটি দর্শকদের প্রশংসা কুড়ায়।

পটভূমি
দিনে দুপুরে ব্যাংকের ছাদ থেকে পড়ে গিয়ে নিহত হয় প্রশ্নবিদ্ধ, রহস্যে ঘেরা, ব্যাংক কর্মকর্তা জিশা। সবাই একে আত্মহত্যা বললেও জিশার প্রেমিক ও সহকর্মী আদনানের ধারণা ঠান্ডা মাথায় খুন করা হয়েছে জিশাকে। আদনান অ্যাসপারগার সিনড্রোমে আক্রান্ত আই টি অফিসার। সে ছুটছে সেই সিন্ডিকেটের পিছনে। তাকে সহযোগিতা করে তার সহকর্মী স্বর্ণা।

অভিনয়শিল্পীদল
 আফরান নিশো - হাবিবুর রহমান আদনান
 নাজিফা তুষি - জোবায়দা ইয়াসমিন জিশা
 তাসনিয়া ফারিণ - সামিয়া সুলতানা স্বর্ণা
 শতাব্দী ওয়াদুদ - সোহেল চৌধুরী
 রাশেদ মামুন অপু - নাসিরউদ্দিন হায়দার রতন
 নাসির উদ্দিন খান - রফিকুল ইসলাম মিয়া/শামসুর রহমান স্বপন ওরফে অ্যালেন স্বপন/অ্যাকাউন্ট্যান্ট
 রিশাদ মাহমুদ - পুলিশ
 অর্নব অন্তু - রবিন
 ইথেনা অধিকারী - তিথি
 এলিনা শাম্মী - নাইলা
 জাহিদ ইসলাম
 শারমীন শর্মি - রুপালি হায়দার
 এ কে আজাদ সেতু - সুরেশ
 মাসুম বাশার - মানবসম্পদ প্রধান (এইচআর হেড)
 সমু চৌধুরী - চেয়ারম্যান
 সাইফ হোসেন - ফারাবি
 রকি খান
 সঞ্জয়
 শিখা মৌ - স্বর্ণার মা
 দিহান
 সবিতা
 হোসেন নিরব
 সায়েম সামাদ
 জুলফিকার চঞ্চল
 তুহিন চৌধুরী
 রিপা রঞ্জনা

পর্ব

সঙ্গীত
ধারাবাহিকটির সুর করেছেন এবং গানের কথা লিখেছেন খৈয়াম সানু সন্ধি। এতে একটি গান রয়েছে, গানে কণ্ঠ দিয়েছেন রেহান রাসুল ও মুশাররাত আঁচল।

সিক্যুয়েল 
এই সিরিজের মুক্তির পর ব্যাপক জনপ্রিয়তা পায় ভিলেন অ্যালেন স্বপন চরিত্রটি। তারই ধারাবাহিকতায় নির্মাতা শিহাব শাহীন এর সিক্যুয়েল মাইশেলফ অ্যালেন স্বপন  নির্মাণের ঘোষণা দেন। তবে সিক্যুয়েল বলা হলেও, এটি হবে প্রিক্যুয়েল। এতে অ্যালেন স্বপনের অর্থ পাচারের হোতা হয়ে উঠার গল্প দেখা যাবে।

তথ্যসূত্র

বহিঃসংযোগ
 চরকিতে সিন্ডিকেট
 

২০২২-এ অভিষিক্ত ওয়েব ধারাবাহিক
২০২২-এ অভিষিক্ত বাংলাদেশী টেলিভিশন ধারাবাহিক
বাংলা ভাষার ওয়েব ধারাবাহিক
বাংলাদেশী ওয়েব ধারাবাহিক
চরকির মৌলিক অনুষ্ঠান
শিহাব শাহীন পরিচালিত ওয়েব ধারাবাহিক
অপরাধ থ্রিলার ওয়েব ধারাবাহিক
ইউকি কাজিউরা

ইউকি কাজিউরা (, ; জন্ম: ২ জানুয়ারি ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।

২০১৮ সালে, কাজিউরা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইউকি কাজিউরা ২০০৪ সালের ২রা জানুয়ারি তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
কাজিউরা জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন।

তথ্যসূত্র

বহিঃসংযোগ 
 
 
 
 
 
 

২০০৪-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জাপানের আন্তর্জাতিক যুব ফুটবলার
পুরুষ ফুটবল মধ্যমাঠের খেলোয়াড়
জে২ লিগের খেলোয়াড়
জে৩ লিগের খেলোয়াড়
আমন সাইনি

আমন সাইনি একজন ভারতীয় তীরন্দাজ। তিনি পুরুষদের কম্পাউন্ড তীরন্দাজ দলের বিভাগে এশিয়ান গেমস ২০১৮তে রৌপ্য পদক জিতেছেন। তিনি দিল্লির রিচমন্ডের গ্লোবাল স্কুলে পড়াশোনা শেষ করেন এবং তার প্রশিক্ষক সুরেন্দর গর্গের অধীনে প্রশিক্ষণ নেন।

তথ্যসূত্র 

জন্মের বছর অনুপস্থিত (জীবিত ব্যক্তি)
২০১৮ এশিয়ান গেমসের তীরন্দাজ
তীরন্দাজীতে এশিয়ান গেমস পদক বিজয়ী
২০১৮ এশিয়ান গেমসের পদক বিজয়ী
ভারতীয় পুরুষ তীরন্দাজ
জীবিত ব্যক্তি
এশিয়ান গেমসে রৌপ্যপদক বিজয়ী ভারতীয়
২১শ শতাব্দীর ভারতীয় ব্যক্তি
তীরন্দাজীতে ইউনিভার্সিয়াড পদক বিজয়ী
২০২১ গ্রীষ্মকালীন ইউনিভার্সিয়াডের পদক বিজয়ী
রজত চৌহান

রজত চৌহান (জন্ম ৩০শে ডিসেম্বর ১৯৯৪) একজন ভারতীয় তীরন্দাজ। চৌহান কোপেনহেগেনে বিশ্ব তীরন্দাজি চ্যাম্পিয়নশিপে একক বিভাগে রৌপ্য পদক জিতেছিলেন, বিশ্ব চ্যাম্পিয়নশিপে কম্পাউন্ড তীরন্দাজিতে স্বতন্ত্র পদক জয় করা প্রথম ভারতীয় তিনি। তিনি অভিষেক বর্মা এবং সন্দীপ কুমারের সাথে পুরুষদের কম্পাউন্ড তীরন্দাজ দলগত বিভাগে ইনচিয়নে ২০১৪ এশিয়ান গেমস স্বর্ণপদক জিতেছিলেন। ২০১৪ সালে তিনি প্রথম ভারতীয় কম্পাউন্ড তীরন্দাজ হিসেবে তীরন্দাজি বিশ্ব কাপ ফাইনালের জন্য যোগ্যতা অর্জন করেন এবং ২০১৫ সালে ২০১৫ বিশ্ব তীরন্দাজি চ্যাম্পিয়নশিপের ফাইনালে পৌঁছেছিলেন।

তার অনন্য অবদানের জন্যে তিনি ২০১৬ সালের ভারতের সর্ব্বোচ্চ ক্রীড়া পুরস্কার অর্জুন পুরস্কারে ভূষিত হন।

অন্যান্য অর্জনসমূহ 
 ২০১৫ এশিয়ান আর্চারি চ্যাম্পিয়নশিপ: পুরুষদের একক

 ২০১৫ এশিয়ান আর্চারি চ্যাম্পিয়নশিপ: পুরুষদের দলগত বিভাগ

পুরস্কার 

 অর্জুন পুরস্কার (২০১৬)

তথ্যসূত্র 

অর্জুন পুরস্কার প্রাপক
২০১৮ এশিয়ান গেমসের পদক বিজয়ী
জন্মের স্থান অনুপস্থিত (জীবিত ব্যক্তি)
১৯৯৪-এ জন্ম
২০১৪ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
বিশ্ব তীরন্দাজী চ্যাম্পিয়নশিপের পদক বিজয়ী
২০১৮ এশিয়ান গেমসের তীরন্দাজ
২০১৪ এশিয়ান গেমসের তীরন্দাজ
তীরন্দাজীতে এশিয়ান গেমস পদক বিজয়ী
ভারতীয় পুরুষ তীরন্দাজ
জীবিত ব্যক্তি
এশিয়ান গেমসে রৌপ্যপদক বিজয়ী ভারতীয়
২০২২ এশিয়ান গেমসের তীরন্দাজ
নাগনাথন পান্ডি

নাগনাথন পান্ডি (জন্ম ২৩শে এপ্রিল ১৯৯৬)  একজন ভারতীয় ক্রীড়াবিদ এবং তামিলনাড়ুর পুলিশ কনস্টেবল। তিনি পুরুষদের ৪ × ৪০০ মিটার রিলে ইভেন্টে ২০২০ গ্রীষ্মকালীন অলিম্পিকে ভারতের প্রতিনিধিত্ব করার জন্য নির্বাচিত হয়েছিলেন।   

তিনি ভারতীয় পুরুষ দলের হয়ে ২০২২ কমনওয়েলথ গেমসেও অংশগ্রহণ করবেন।

আরো দেখুন 

 ২০২০ গ্রীষ্মকালীন অলিম্পিকে ভারত

তথ্যসূত্র

বহিঃসংযোগ 

 https://olympics.com/en/news/know-the-athletes-who-are-the-members-of-india-s-4x400m-men-s-relay-team

ভারতীয় পুলিশ কর্মকর্তা
জন্মের স্থান অনুপস্থিত (জীবিত ব্যক্তি)
১৯৯৬-এ জন্ম
জীবিত ব্যক্তি
ভারতীয় পুরুষ স্প্রিন্টার
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
কমনওয়েলথ গেমসে ভারতের প্রতিযোগী
তামিলনাড়ুর মল্লক্রীড়াবিদ
রাজ্যসভার বিরোধী দলনেতা

রাজ্যসভার বিরোধী দলনেতা (IAST: ) হলেন রাজ্যসভার একজন নির্বাচিত সদস্য যিনি ভারতীয় সংসদের উচ্চকক্ষে আনুষ্ঠানিক বিরোধী দলের নেতৃত্ব দেন। রাজ্যসভার বিরোধী দলের নেতা হলেন সরকারের বাইরে থাকা রাজ্যসভার বৃহত্তম রাজনৈতিক দলের সংসদীয় চেয়ারপার্সন।

ইতিহাস 

১৯৬৯ সাল পর্যন্ত রাজ্যসভায় বিরোধী নেতার উপাধিটি কেবল বাস্তবে বিদ্যমান ছিল এবং এর কোন আনুষ্ঠানিক স্বীকৃতি, মর্যাদা বা বিশেষাধিকার ছিল না। পরবর্তীতে বিরোধীদলীয় নেতাকে সরকারি স্বীকৃতি দেওয়া হয় এবং ১৯৭৭ সালের আইনের মাধ্যমে তাদের বেতন-ভাতা বাড়ানো হয়। তারপর থেকে, রাজ্যসভায় নেতাকে তিনটি শর্ত পূরণ করতে হবে, যথা,

 তাকে কক্ষের সদস্য হতে হবে
 সরকারি দলসমূহের পরে স্বীকৃত বিরোধী দলটির সংখ্যাগত শক্তি সবচেয়ে বেশি এবং
 রাজ্যসভার চেয়ারপার্সন দ্বারা স্বীকৃত হতে হবে

১৯৬৯ সালের ডিসেম্বরে, কংগ্রেস পার্টি (ও) সংসদে প্রধান বিরোধী দল হিসাবে স্বীকৃত হয় যখন এর নেতা, শ্যাম নন্দন মিশ্র বিরোধী নেতার ভূমিকা পালন করেন। পরে শ্যাম নন্দন প্রসাদ মিশ্র তার মেয়াদ শেষ করার পরে এম. এস. গুরুপদস্বামী রাজ্যসভায় বিরোধী দলের নেতা নির্বাচিত হন। তবে কোনো আনুষ্ঠানিক ঘোষণা ছাড়াই গুরুপদস্বামীর নিয়োগ ঘোষণা করা হয়েছে।

ভূমিকা এবং দায়িত্ব 

বিরোধী দলের নেতা (এলওপি) সংখ্যালঘুদের অধিকারের জন্য প্রণীত সরকারী নীতিগুলি দেখেন এবং বিতর্কের দাবি করেন এবং ক্ষমতাসীন দল যদি এই জাতীয় নীতি নিয়ে বিতর্ক এড়াতে চেষ্টা করে তবে সরকারের সমালোচনা করেন। বিরোধী দলনেতা দেশের বৈদেশিক সম্পর্ক এবং বাণিজ্য নিয়ে বিতর্ক করে যখন এটি জাতীয় নিরাপত্তার উপর নিরাপত্তা হুমকির সৃষ্টি করে।

সুবিধা এবং বেতন 

সরকারী নীতি এবং ক্ষমতাসীন দলের দ্বারা তা বাস্তবায়নে বিরোধী নেতারা গুরুত্বপূর্ণ ভূমিকা পালন করে। কখনো কখনো বিরোধী নেতারা দেশের জাতীয় নিরাপত্তা ও উন্নয়ন নিয়ে সরকারকে প্রশ্ন তোলেন। ভারতের সংবিধান ১৯৭৭ সালের ১ নভেম্বর বিরোধী নেতাদের জন্য একটি পৃথক আইন তৈরি করার পরে তাদের বেতন বাড়ানো হয়েছিল।

রাজ্যসভায় বিরোধী দলনেতাদের তালিকা 

নিম্নলিখিত সদস্যরা রাজ্যসভায় বিরোধী দলের নেতা হয়েছেন।

আরো দেখুন 

 ভারতের উপরাষ্ট্রপতি (রাজ্যসভার চেয়ারপার্সন)
 রাজ্যসভার ডেপুটি চেয়ারপার্সন
 লোকসভায় বিরোধী দলনেতা
 রাজ্যসভায় সংসদ নেতা
 লোকসভায় সংসদ নেতা
 রাজ্যসভার মহাসচিব

তথ্যসূত্র

আরও পড়ুন 
 

রাজ্যসভায় বিরোধী দলনেতা
 
বিরোধীদলীয় নেতা
চায়না গ্লোবাল টেলিভিশন নেটওয়ার্ক

চায়না গ্লোবাল টেলিভিশন নেটওয়ার্ক(সংক্ষেপে:সিজিটিএন) হল চীনের রাষ্ট্রীয় মালিকানাধীন চায়না সেন্ট্রাল টেলিভিশন (সিসিটিভি) এর আন্তর্জাতিক বিভাগ, যার সদর দপ্তর চীনের রাজধানী বেইজিংয়ে অবস্থিত।সিজিটিএন ছয়টি ভাষায় ছয়টি সংবাদ এবং সাধারণ চ্যানেল সম্প্রচার করে। এটি গণপ্রজাতন্ত্রী চীনের স্টেট কাউন্সিল দ্বারা নিয়ন্ত্রিত।

ইতিহাস 
সিজিটিএন শুরুতে সিসিটিভি-৯ বা সিসিটিভি ইন্টারন্যাশনাল নামে পরিচিত ছিল। এটি মূলত ২০০০ সালে চালু হয়। ২০১০ এটির নাম পরিবর্তন করে সিসিটিভি নিউজ রাখা হয়। ২০১৬ সালের ডিসেম্বরে,সিসিটিভি ইন্টারন্যাশনালের অধীনে চীনা ভাষা ছাড়া আরও ছয়টি আন্তর্জাতিক ভাষার টেলিভিশন চ্যানেলকে একত্রে সিজিটিএন''' নামকরণ করা হয়।

 সম্প্রচার 
সিজিটিএনের উল্লেখযোগ্য অনুষ্ঠানমালার মধ্যে নিউজ কাস্ট, ইন-ডীপ রিপোর্ট এবং কমেন্টরী প্রোগ্রাম। এছাড়ার এর সাথে রয়েছে বৈশিষ্ট্যপূর্ণ  উপস্থাপনাভিত্তিক অনুষ্ঠান। এটি ফ্রি টু এয়ার উপগ্রহের মাধ্যমে ১০০ টিরও বেশি দেশে বা অঞ্চলে ৮৫ মিলিয়ন দর্শক সম্পূর্ণ বিনামূল্যে চ্যানেলটি দেখতে পান। এছাড়াও এটি ডিটিএইচ, আইপিটিভি এবং টেরিস্টরিয়াল টিভি প্লাটফর্মস এর মাধ্যমেও উপলব্ধ। এটি মূলত আন্তর্জাতিক দর্শক এবং চীনের মধ্যে বসবাসকারী বিদেশীদের জন্য প্রতিষ্ঠা করা হয়।

 চ্যানেল সমুহ 

 পুরস্কার 
২০১০ সালে সিজিটিএন তার বৈচিত্র্য এবং বিশ্বব্যাপী তথ্য প্রবাহের বৃহত্তর দৃষ্টিকোণ এর জন্য ২০১০ হট বার্ড টিভি অ্যাওয়ার্ডস'' জাতীয় উইন্ডো পুরস্কার জিতে নেয়।

আরও দেখুন 

 বিবিসি
 আল জাজিরা
 এনবিসি
 সিএনএন
 ভয়েস অব রাশিয়া
 ইউরোনিউজ

তথ্যসূত্র

বহিঃসংযোগ 

চায়না গ্লোবাল টেলিভিশন নেটওয়ার্ক
আন্তর্জাতিক সম্প্রচারক
চীনের ২৪-ঘন্টা টেলিভিশন সংবাদ চ্যানেল
ইংরেজি ভাষার টেলিভিশন স্টেশন
চীনা প্রচার সংগঠন
বিজ্ঞাপন-মুক্ত টেলিভিশন নেটওয়ার্ক
বেইজিংয়ের গণমাধ্যম
যুক্তরাজ্যে সম্প্রচারিত বিদেশী টেলিভিশন চ্যানেল
নেদারল্যান্ডসের টেলিভিশন চ্যানেল
বেলজিয়ামের টেলিভিশন চ্যানেল
১৯৯৭-এ প্রতিষ্ঠিত টেলিভিশন চ্যানেল ও স্টেশন
১৯৯৭-এ চীনে প্রতিষ্ঠিত
২০১৬-এ চীনে প্রতিষ্ঠিত
বিদেশী এজেন্ট হিসাবে মার্কিন যুক্তরাষ্ট্র কর্তৃক তালিকাভুক্ত সংগঠন
টেলিভিশন স্টেশন
অনুজা জং

অনুজা জং (জন্ম ৬ই আগস্ট ১৯৭১) ভারতের নয়াদিল্লির একজন ভারতীয় ক্রীড়া শ্যুটার ।

কর্মজীবন 
২০০৬ সালের কমনওয়েলথ গেমসে তিনি মহিলাদের ৫০ মিটার রাইফেল ৩ পজিশনে ৬৭০.৭ পয়েন্ট নিয়ে স্বর্ণপদক এবং অঞ্জলি ভাগবতের সঙ্গে ১১৪২ পয়েন্ট নিয়ে মহিলাদের ৫০ মিটার রাইফেল ৩ পজিশনে (জোড়া) রৌপ্য পদক জিতেছিলেন  ।

ব্যক্তিগত জীবন 
তিনি ভারতের একজন স্বনামধন্য শ্যুটিং ক্রীড়াবিদ সমরেশ জংকে বিয়ে করেছিলেন।

তথ্যসূত্র 

এশিয়ান গেমসে ভারতের প্রতিযোগী
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
১৯৭১-এ জন্ম
হিমাচল প্রদেশের মহিলা ক্রীড়াবিদ
জীবিত ব্যক্তি
ভারতীয় মহিলা শুটার
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে স্বর্ণপদক বিজয়ী ভারতীয়
সুধীর কুমার চিত্রদুর্গ

সুধীর কুমার চিত্রদুর্গ পদ্মা রাজু (জন্ম ১৩ই এপ্রিল ১৯৭৯) একজন ভারতীয় ভারোত্তোলক ।  তিনি  ব্রোঞ্জ পদক জিতেছিলেন ২০০৬ কমনওয়েলথ গেমসে পুরুষদের ৬৯ কেজি বিভাগে মোট ২৮৭ কিলোগ্রামের সম্মিলিত উত্তোলন সহ ব্রোঞ্জ পদক জিতেছিলেন।

তথ্যসূত্র 

জন্মের স্থান অনুপস্থিত (জীবিত ব্যক্তি)
এশিয়ান গেমসে ভারতের প্রতিযোগী
১৯৭৯-এ জন্ম
জীবিত ব্যক্তি
ভারতীয় পুরুষ ভারোত্তোলক
কমনওয়েলথ গেমসে ব্রোঞ্জপদক বিজয়ী ভারতীয়
২০শ শতাব্দীর ভারতীয় ব্যক্তি
২১শ শতাব্দীর ভারতীয় ব্যক্তি
ভার্গিজ জনসন

ভার্গিস জনসন (জন্ম ২৮শে এপ্রিল, ১৯৮২) ভারতের একজন অপেশাদার বক্সার যিনি সুপার হেভিওয়েট (+ ৯১ কেজি) বিভাগে আন্তর্জাতিক ক্ষেত্রে ভারতের হয়ে একাধিক পদক জিতেছেন।

কর্মজীবন 
মেলবোর্নে কমনওয়েলথ গেমস ২০০৬-এ তিনি ব্রোঞ্জ জিতেছিলেন, ডেভিড প্রাইসের কাছে হেরে গিয়েছিলেন। 

২০০৬ এশিয়ান গেমসেও তিনি কাজাখস্তানের মুখতারখান দিলদাবেকভের বিপক্ষে ১৩-৩২-এ হেরে যাওয়া বাউটে ব্রোঞ্জ পদক জিতেছিলেন।

বহিঃসংযোগ 

 বায়ো

তথ্যসূত্র 

জন্মের স্থান অনুপস্থিত (জীবিত ব্যক্তি)
মালয়ালী ব্যক্তি
অর্জুন পুরস্কার প্রাপক
ভারতীয় পুরুষ মুষ্টিযোদ্ধা
জীবিত ব্যক্তি
১৯৮২-এ জন্ম
২০০৬ এশিয়ান গেমসের পদক বিজয়ী
কমনওয়েলথ গেমসে ব্রোঞ্জপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
২১শ শতাব্দীর ভারতীয় ব্যক্তি